Diari Oficial de la Generalitat Valenciana


Sumari del DOGV 1467, del 21-01-1991 (1991/820004)

ORDRE de 9 de gener de 1991, de la Conselleria d'Economia i Hisenda, sobre procesos electorals en les Caixes d'Estalvis.
------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/09/(1)/dof/vci/html**

### Dades del document

Número de DOGV
:   1467

Data del DOGV
:   21-01-1991

Secció del DOGV
:   DISPOSICIONS GENERALS

Número del document
:   1991/820004


Data del document
:   09-01-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 9 de gener de 1991, de la Conselleria d'Economia i Hisenda, sobre processos electorals en les caixes d'estalvis.  
La Llei 1/1990, de 12 de febrer, sobre caixes d'estalvis, difereix l'adaptació al que hi preveu, quant a la configuració dels òrgans de govern de les caixes d'estalvis a la primera renovació parcial que s'efectue després de la seua entrada en vigor Així mateix, en termes similars s'expressa el Decret 81/1990, de 28 de maig, de desplegament d'aquesta Llei en matèria d'òrgans de govern, quan exigeix que en aquesta renovació parcial queden ajustats els percentatges de participació dels grups de representació o difereix l'aplicació de determinades incompatibilitats. Així, en aquestes normes legals no es concreta el moment en què ha de tenir lloc aquest procés.  
Al respecte, cal assenyalar que en tractar-se del primer procés electoral que s'efectuarà després de l?entrada en vigor de la Llei 1/1990, i d'acord amb uns nous estatuts i reglaments adaptats a la normativa esmentada i autoritzats com cal per la Conselleria d'Economia i Hisenda, pareix oportú que les caixes d'estalvis realitzen el procés esmentat en el mateix període de temps, la qual cosa redundarà en una major eficàcia en el seu seguiment administratiu i evitarà inconvenients a aquelles corporacions municipals que hagen de designar representants en diverses caixes.  
D'altra banda, en estar previstes unes eleccions municipals per al segon trimestre de l'any 1991, resulta raonable retardar l?inici del procés, per tal que els nomenaments que han de realitzar les corporacions siguen efectuats per les que resulten d'aquestes eleccions, la qual cosa permetrà una actualització dels seus representants d'acord amb la voluntat més recent dels ciutadans i, en definitiva, una configuració més democràtica dels òrgans, principi inspirador de l?exercici del protectorat de la Generalitat.  
Per això, i fent ús de la facultat conferida per la Disposició Final del Decret 81/1990, de 28 de maig, del Consell  
ORDENE:  
Article únic  
1. Els primers processos d'elecció i designació dels òrgans de govern de les caixes d'estalvis, que es realitzen després de l?entrada en vigor de la Llei de la Generalitat Valenciana 1/1990, de 22 de febrer, sobre caixes d'estalvis, s'iniciaran en el mes de setembre de 1991.  
2. En aquests processos electorals s'haurà de dur a terme la renovació parcial dels òrgans de govern de les caixes d'estalvis, atenent el que disposen els seus estatuts i el reglament del procediment regulador del sistema de designacions i eleccions dels membres dels seus òrgans de govern, adaptats a la Llei 1/1990 i al Decret 81/1990, de 28 de maig, del Consell, i autoritzats per la Conselleria d'Economia i Hisenda.  
3. Després dels processos electorals esmentats hauran de quedar ajustats els percentatges de participació dels diferents grups de representació que integren l'Assemblea General, el Consell d?Administració i la Comissió de Control, establerts en els articles 24 i 39.2 de la Llei 1/1990.  
DISPOSICIO FINAL  
La Direcció General d'Economia i Política Financera realitzarà el seguiment i control dels processos de renovació parcial dels òrgans de govern de les caixes d?estalvis, coordinarà l'actuació dels representants de la Generalitat en les Comissions Electorals, si s'escau, interpretarà la normativa aplicable i adoptarà les mesures oportunes per a garantir la transparència d'aquests processos.  
DISPOSICIO DEROGATORIA  
A l?entrada en vigor d'aquesta Ordre, quedarà derogada l?Ordre de 5 de desembre de 1988, de la Conselleria d'Economia i Hisenda, per la qual es regula el procediment per a efectuar la renovació dels òrgans rectors de les caixes d'estalvis de la Comunitat Valenciana.  
València, 9 de gener de 1991,  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI